REPUBLIKA SRBIJA

NARODNA SKUPŠTINA

Odbor za pravosuđe, državnu upravu

i lokalnu samoupravu

07 Broj 02-4001/12

3. april 2013. godine

NARODNA SKUPŠTINA

Odbor za pravosuđe, državnu upravu i lokalnu samoupravu je, na 25. sednici održanoj 3. aprila 2013. godine, razmotrio predlog Socijalno – ekonomskog saveta za izbor člana Odbora Agencije za borbu protiv korupcije.

Na osnovu člana 51. Poslovnika Narodne skupštine (Prečišćeni tekst), Odbor za pravosuđe, državnu upravu i lokalnu samoupravu podnosi

I Z V E Š T A J

Odbor za pravosuđe, državnu upravu i lokalnu samoupravu konstatovao je da je Socijalno-ekonomski savet, koji je predložio prof dr Boža Draškovića za člana Odbora Agencije za borbu protiv korupcije, podneo predlog za izbor člana tog odbora kao ovlašćeni predlagač u skladu sa članom 9. stav 2. tačka 7) Zakona o Agenciji za borbu protiv korupcije.

Odbor predlaže Narodnoj skupštini da predlog Socijalno-ekonomskog saveta za izbor člana Odbora Agencije za borbu protiv korupcije razmotri po hitnom postupku, u skladu sa članom 168. stav 3. Poslovnika Narodne skupštine, s obzirom na to da je sadašnjem članu Odbora Agencije za borbu protiv korupcije, izabranom na predlog navedenog ovlašćenog predlagača 18. marta 2009. godine, mandat prestao 18. marta 2013. godine. S obzirom na to da je na dnevnom redu sednice Narodne skupštine, koja je u toku, izbor članova Odbora Agencije koje su predložili ostali ovlašćeni predlagači iz člana 9. stav 2. Zakona o Agenciji za borbu protiv korupcije, izborom i ovog člana Odbora Agencije na ovoj sednici omogućio bi se nesmetani rad Odbora Agencije za borbu protiv korupcije.

Za izvestioca Odbora na sednici Narodne skupštine određen je Petar Petrović, predsednik Odbora.

PREDSEDNIK

Petar Petrović